I56 
Le cungé prist, si s'en ala, 
Od -cel rei plus ne i demora. — 
Beau fiz, ne seez pas cunfundu, 
Si vus avez aver perdu; 
Bone creance en Deu eiez, 
E il vus presterat aseez. 
L'em ne puet aver chose estable 
En le secle ke tant est muable. 
De autre part trop doler 
Racine est de Deu neer. 
Ore escutez un petit, 
Si te dirai un respit: 
Uns produme esteit alé 
En sun affere e revint leé. 
Encuntre li vint sun serjant, 
Mult ganglur e mut medisant. 
Sun seignur dunc tantost le apele: 
„Gard tei ne me diez novele 
Ke ne me seit bone e bele!" 
„Nun frai" dit il ‚mes... 
La lisse ke tant amiez 
Est mort, tre ben le sachez." 
,E Deu!”, dit il, ,,cument morust?" 
»Jeo vus dirai", celui respunt. 
„Li mules espuntad e rumpi 
Sun chevestre e fui: 
Vostre lise encuntrat, 
Desuz ses pez la defulat." 
,E le mule quele part s'en alat?" 
,Enz en le puz chai, s'i neat." 
„De quei fui il dunc espuntez?" 
»Vostre fiz chai des [de]grez, 
Si ke il est mort, mes ne mura; 
E li mule de co se effrea.” 
,E ke fet la mere a le enfant?" 
„Ele out de sun fiz deul si grant 
Ke ele murut sanz recuverir; 
Ne la pout nuli conforter.” 
,E ki gard dunc la mesun?" 
„Ele est mise en confusiun: 
En cendre est tute ja pieça.” 
»Cument?", dit il, „ki l'aauma?" 
„Kant la dame fu devie[e], 
En la bere posee, 
La chamberere i dust veiller 
Le cors sa dame pur garder; 
En la chambre un filz entra, 
E kant d'ileukes s'en turna, 
Une chaundele i ublia 
E la meisun en alumina." 
„La chambere ke devint?" 
»Tant lungement ileuc se tint 
Pur esteindre cele mesun, 
Ke ele remist en le arsun. 
Kant ke il unt, tut est destrut; 
De cele mes ne averum dedut."' 
„Beneit seit Deus!" cil respundi. 
„Tut nus prest a la sue merci; 
Tant cum li plut, si le eumes nus, 
Poustives ‚est de duner plus." 
Socrates fu riches assez, 
Philosofes fu alosez; 
Trestut guerpi, si s'en alat, 
En un sutif liu habitat, 
Enz en un bois ke mut ert bel 
Mesun se fet de un tunel. 
Le funz turnat envers le vent, 
Luver au soleil ensement. 
Li reis Alisaundre a un jur 
Alad chacer ileuc entur. 
Le venurs i sunt curu 
E Socratem i unt veu 
U il set e se poleut 
E vers le soleil se chaufout. 
Devant li estunt, mut le esgarderent 
E le soleil li desturnerent. 
Socrates dist: , Ne me tolez 
Co ke duner ne me poez!" 
Cil se pristrent a curecer, 
Kant il oseut vers eus parler; 
De le tunel le vodrunt jeter 
E ioinz de ileukes remuer, 
Ke li reis kant il [i] venist, 
SI vile persone ne i ve(n)ist. 
,Fuez t'en"' dient li venur, 
De la veie nostre seignur!" 
„Ne crein pas”, dit il, ,,vostre rei, 
Ke mut est meins pussant de mei, 
Kar il est serf a mun servant, 
E vus le tenez a pussant. 
Celui ke jeo ai suz mes pez, 
Lier le pus e justiser."' 
Ceus le unt oi ke par drei[te] ire 
Ileuc le volei[n]t oscire; 
Li autres erent de plus mesure, 
De li tucher ne unt cure, 
Deke le reis meimes venist 
E sun commaundement en feit. 
Li reis i vint e demanda 
Quel parlement il tindrent la. 
Li venur li unt cunté 
Cumfeitement il out parlé. 
Li reis dunc li demanda 
Ke co esteit, e il mustra: 
„Mun serf ke est desuz mes pez 
Nuit e jur a lui servez; 
Dunc estes meindre de mei, 
Mes ke la gent te clement rei. 
Tu as", dit il, ,,mult traveillé 
Pur teriene poüste, 
E teriene cuveitise 
Te ad mut en sun servise. 
Ele est de tut en ma justise, 
Kar ne est richesce ke jo ne deplie. 
Tom. 
XLIX. 
Mad + 
